I 1910 sluttet Laurel seg til Fred Carnos trupp som Charles Chaplins innhopper, og fulgte med til USA på gruppens første turné der. Truppen vendte tilbake til USA i 1912, og da de andre siden reiste tilbake til England valgte Laurel å bli værende. Han begynte å opptre på varietéer og i 1917 gjorde han sin filmdebut. Han medvirket i 79 filmer før han i 1927 sammen med Oliver Hardy dannet filmfarsens mest populære par .